CELEX: C2006/086/27
Language: lt
Date: 2006-04-08 00:00:00
Title: Byla C-65/06  2006 m. vasario 6 d.  Europos Bendrijų Komisijos pareikštas ieškinys Belgijos Karalystei

8.4.2006   
            
            
               LT
            
            
               Europos Sąjungos oficialusis leidinys
            
            
               C 86/15
            
         2006 m. vasario 6 d. Europos Bendrijų Komisijos pareikštas ieškinys Belgijos Karalystei
   (Byla C-65/06)
   (2006/C 86/27)
   Proceso kalba: olandų
   2006 m. vasario 6 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Ramón Vidal Puig ir Wouter Wils, nurodžiusių adresą dokumentams įteikti Liuksemburge, ieškinys Belgijos Karalystei.
   Europos Bendrijų Komisija Teisingumo Teismo prašo:
   
               1.
            
            
               Pripažinti, kad nenustatydama sankcijų už 2004 m. vasario 11 d. Europos Parlamento ir Tarybos reglamento (EB) Nr. 261/2004 (1) pažeidimus, Belgijos Karalystė neįvykdė savo įsipareigojimų pagal šio Reglamento 16 straipsnio 3 dalį;
            
         
               2.
            
            
               Priteisti iš Belgijos Karalystės bylinėjimosi išlaidas.
            
         Ieškinio pagrindai ir pagrindiniai argumentai
   Reglamento Nr. 261/2004 16 straipsnio 3 dalis nustato, kad: „valstybių narių nustatytos sankcijos už šio reglamento pažeidimus turi būti veiksmingos, proporcingos ir atgrasančios“. Reglamento Nr. 261/2004 19 straipsnis numato, kad Reglamentas Nr. 261/2004 turėjo įsigalioti 2005 m. vasario 17 dieną. Pagal Komisijos turimą informaciją Belgija dar nenustatė jokių veiksmingų, proporcingų ir atgrasančių sankcijų už reglamento pažeidimus.
   
      (1)  2004 m. vasario 11 d. Europos Parlamento ir Tarybos reglamentas (EB) Nr. 261/2004, nustatantis bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, panaikinantis Reglamentą (EEB) Nr. 295/91 (OL 2004 L 46, p. 1).